钦定古今图书集成/明伦汇编/氏族典/第491卷 > 《凌迪知万姓统谱》 > 邝子辅
## 钦定古今图书集成/明伦汇编/氏族典/第491卷 > 《凌迪知万姓统谱》 > 邝子辅

按《万姓统谱》：子辅，宜章人。以明经任本县训导，升安
福令，改句容教谕，所在咸立师范，谢职归。子埜登进
士，历官陜西按察使，尝以俸钱易一绒褐归奉，子辅
大怒，封还，以书责之。埜欲相见，与僚友谋请为乡试
考官。子辅知之，复怒责之曰：“岂有子廉访而父典文
衡乎？”其忠义之训耿耿如是。故世称埜贤，必知有子
《辅贤》云：